Α4-0365/96

Ψήφισμα σχετικά με το σχέδιο πράξης του Συμβουλίου για την κατάρτιση της Σύμβασης περί καταπολεμήσεως της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής ´Ένωσης (7751)96 - C4- 0564/96 - 96/0911 (CNS))

Το Ευρωπαϊκό Κοινοβούλιο,

- έχοντας υπόψη το σχέδιο πράξης του Συμβουλίου (7751/96 - 96/0911(CNS)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο Κ.6, παράγραφος 2, της Συνθήκης ΕΕ (C4-0564/96),

- έχοντας υπόψη το άρθρο 93 του Κανονισμού του,

- έχοντας υπόψη τη γνωμοδότησή του της 22ας Μαΐου 1996 επί του σχεδίου πράξης του Συμβουλίου με την οποία καταρτίζεται το Πρωτόκολλο της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων και επί του σχεδίου πρωτοκόλλου, που καταρτίσθηκε επί τη βάσει του άρθρου Κ.3 της Συνθήκης για την Ευρωπαϊκή Ένωση, της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (υπάλληλοι και μέλη) ((ΕΕ C 166 της 10.6.1996, σελ. 92)),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (Α4-0365/96),

1. πιστεύει ότι η ύπαρξη διαφορετικών πράξεων με ταυτόσημο στο μεγαλύτερο μέρος του περιεχομένου (πρώτο συμπληρωματικό πρωτόκολλο της Σύμβασης για την προστασία των οικονομικών συμφερόντων των Ευρωπαϊκών Κοινοτήτων αφενός και Σύμβαση για την καταπολέμηση της δωροδοκίας αφετέρου), δημιουργεί σύγχυση και δυσχεραίνει την επίτευξη του κύριου στόχου που είναι ο αποτελεσματικός εντοπισμός περιπτώσεων δωροδοκίας στην Ευρωπαϊκή Ένωση και η ποινική τους δίωξη.

2. εκφράζει τη λύπη του διότι το Συμβούλιο δεν έλαβε υπόψη την πρόταση που περιλαμβάνεται στην παράγραφο 8 του ψηφίσματος του Ευρωπαϊκού Κοινοβουλίου της 19ης Σεπτεμβρίου 1996 για την προστασία των οικονομικών συμφερόντων των Ευρωπαϊκών Κοινοτήτων ((ΣΠ της ημερομηνίας αυτής, Μέρος ΙΙ, σημείο 17 γ))) να συνενωθούν σε ενιαίο νομοθετικό μέσο, το (πρώτο) συμπληρωματικό πρωτόκολλο και η Σύμβαση για την καταπολέμηση της δωροδοκίας[semigr ]

3. εκφράζει επίσης τη λύπη του διότι το Συμβούλιο δεν έλαβε υπόψη τη γνώμη του Ευρωπαϊκού Κοινοβουλίου σχετικά με το πρώτο συμπληρωματικό πρωτόκολλο[semigr ]

4. υποστηρίζει πάντοτε - λαμβάνοντας υπόψη τη στενή σχέση μεταξύ διαφθοράς και οργανωμένου εγκλήματος - το βασικό στόχο του σχεδίου που είναι να αντιμετωπισθεί αποτελεσματικότερα από ό,τι γινόταν μέχρι τώρα η διαφθορά στην Ευρωπαϊκή Ένωση με την ενσωμάτωση γενικών ελάχιστων προδιαγραφών ποινικού δικαίου στις νομοθεσίες των κρατών μελών και με την εντατικοποίηση της διακρατικής συνεργασίας[semigr ]

5. εγκρίνει το σχέδιο του Συμβουλίου με την επιφύλαξη των κατωτέρω τροποποιήσεων:

α) να ενσωματωθεί στο κείμενο του άρθρου 1 ο διευρυμένος ορισμός της έννοιας του «κοινοτικού υπαλλήλου», όπως παρατίθεται στο παράρτημα, και να αναφέρονται ονομαστικά για λόγους σαφήνειας τα όργανα που καλύπτονται από την εν λόγω ρύθμιση (Ευρωπαϊκή Τράπεζα Επενδύσεων, Ευρωπαϊκό Κεντρικό Τραπεζικό Σύστημα, Ευρωπαϊκό Νομισματικό Ίδρυμα, Ευρωπαϊκό Ταμείο Επενδύσεων κλπ.)[semigr ]

β) να περιληφθεί στο περιεχόμενο της διάταξης της τελευταίας παραγράφου του άρθρου 1 και η (ενεργητική) δωροδοκία (η διάταξη καλύπτει μόνο την παθητική δωροδοκία υπαλλήλου άλλου κράτους μέλους)[semigr ]

γ) να περιληφθεί κατηγορία αδικημάτων για την οργανωμένη ή επαναλαμβανόμενη ή μεγάλης κλίμακας παθητική και ενεργητική δωροδοκία με την επιβολή αυστηρότερων νομικών ποινών[semigr ]

δ) να επισημανθεί ρητά ότι η βοήθεια, η ηθική αυτουργία, καθώς και η απόπειρα ενεργητικής και παθητικής δωροδοκίας είναι πράξεις της ίδιας βαρύτητας[semigr ]

ε) να περιληφθεί ο διαμεσολαβητής στους αρμόδιους για τη λήψη αποφάσεων φορείς στο άρθρο 4, παρ. 1[semigr ]

στ) η αρχή «Ne bis in idem» (μη δις δικάζειν) που προβλέπεται στο άρθρο 10 να επεκταθεί και στην (συχνή) περίπτωση, κατά την οποία έχει μεν επιβληθεί ποινή, η εκτέλεση όμως του συνολικού ή του υπόλοιπου χρόνου της ποινής έχει ανασταλεί (καλύπτονται μόνο περιπτώσεις κατά τις οποίες δεν ασκείται δίωξη ή η ποινή δεν δύναται να εκτελεσθεί ή ευρίσκεται στο στάδιο της εκτελέσεως)[semigr ]

ζ) να κατοχυρωθεί η αρμοδιότητα του Δικαστηρίου των Ευρωπαϊκών Κοινοτήτων και για την λήψη προαποφάσεων (παράλληλα με την ήδη αναφερόμενη στο κείμενο αρμοδιότητα για την ερμηνεία και την εφαρμογή της εν λόγω συμφωνίας), ενώ πρέπει να χορηγηθεί στα κράτη μέλη που δεν συμμετέχουν στην αντιδικία, καθώς και στην Επιτροπή, το δικαίωμα να εκφράζουν τις παρατηρήσεις τους[semigr ]

η) να ορισθεί διεξαγωγή ελέγχου μεταφοράς της πράξης στο εθνικό δίκαιο τρία έτη μετά την υπογραφή της Σύμβασης, προκειμένου να ελεγχθεί η αποτελεσματική της εφαρμογή στη νομική πράξη των κρατών μελών[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.